
PROGRAMUL EUROPEAN ERASMUS +

ACREDITARE ERASMUS+ ÎN DOMENIUL EDUCAȚIA ADULȚILOR a Bibliotecii Județene „Alexandru și Aristia Aman”, ID 2024-1-RO01-KA120-ADU-000266037
Proiect 2026: ID 2026-1-RO01-KA121-ADU-000447807
Titlul proiectului: BIBLIOACTIV
ANUNȚ

Selecție participanți proiect
Biblioteca Județeană „Alexandru și Aristia Aman”, instituție de cultură aflată în subordinea Consiliului Județean Dolj, a primit acreditarea Erasmus+ în domeniul Educației Adulților, o recunoaștere importantă care deschide noi oportunități pentru dezvoltarea profesională a bibliotecarilor și extinderea programelor de învățare dedicate comunității. Prin această acreditare, Biblioteca Județeană „Alexandru și Aristia Aman” va avea acces la finanțare europeană pentru proiecte educaționale până în anul 2027, facilitând schimbul de bune practici, mobilități internaționale și parteneriate cu instituții similare din Europa. Scopul proiectului este îmbunătățirea competențelor personalului în ceea ce privește educația adulților și diversificarea activităților oferite publicului adult, punând accent pe sprijinirea învățării continue, a autonomiei și implicării active în societate.. Grantul aprobat pentru cel de-al doilea an de proiect este de 44.420 EURO.

Obiectivele proiectului:

1. Dobândirea și îmbunătățirea de competențe și abilități de predare și formare pentru adulți în rândul personalului instituției.
2. Formarea a 12-18 angajați și 8-12 voluntari pentru a putea crea programe atractive și relevante, care să încurajeze participarea activă și implicarea socială a adulților.

Perioada de derulare a proiectului este de 15 luni, începând cu 1 iunie 2026. 
Primul flux va avea loc în perioada 19-23 octombrie 2026, în Portugalia, unde vor participa            6 angajați ai bibliotecii.

Informarea angajaților Bibliotecii Județene „Alexandru și Aristia Aman” privind procedura de selecție, se va realiza prin postarea anunțului pe grupuri whatsapp, site-ul instituției/grup Facebook. Cei interesați sunt rugați să depună dosarul la secretariatul instituției până în data de 18 septembrie 2026, ora 15.00. 
